دعاء الكروان

دعاء الكروان فيلم مصرى من احسن الافلام اللى قدمتها السينما المصريه، وجه ترتيبه الساتت فى قايمة احسن عشر افلام فى تاريخ السينما المصريه، اتعرض فيلم (دعاء الكروان) لأول مرة سنة 1959. السيناريو و الحوار يوسف جوهر لروايه بنفس الاسم للدكتور الاديب "طه حسين"، و إخراج "هنرى بركات" و بطولة "فاتن حمامه". ويعتبر واحد من احسن 100 فيلم فى تاريخ السينما المصريه.

 حكاية دعاء الكروان 
هنادى بتشتغل شغاله عند مهندس رى،  تحب المهندس الأعزب، لكنه يغتصبها و يحطم حياتها و تتقتل هنادى اودام اختها آمنه علا ايد خالها . آمنه تحاول الإنتقام لأختها من المهندس دا ، و تشتغل شغاله فى بيته بعد اختها،  و تحاول تنتقم منه. لكنها تحبه و يحبها . و خالها حاول يقتلها ببندقيه فمهندس الرى يحميها بضهره و يتصاب و تحضنه و يقول لها انه مبسوط عشان سامحته

 ملاحظات 
 الفيلم  خد جوايز كتير زى احسن ممثل احمد مظهر و أحسن ممثله فاتن حمامه و احسن ممثله مساعدة زهرة العلا وكذا احسن إخراج واحسن سيناريو.
 إشتركت مصر بفيلم (دعاء الكروان) فى مسابقة الأوسكار، و وصل الفيلم للتصفية النهائية، ضمن احسن خمسة أفلام أجنبية.
 يحتل فيلم دعاء الكروان 1959 المركز رقم 14 فى قائمة احسن 100 فيلم فى ذاكرة السينما المصرية حسب إستفتاء النقاد بمناسبة مرور 100 سنة على أول عرض سينمائى فى مدينة الأسكندرية (1896-1996) و كان الإختيار بداية من سنة 1927 اتعرض أول فيلم مصرى (ليلى 1927) ولحد سنة 1996.
 تم تصوير معظم أحداث الفيلم  فى الاستراحة الخاصة بعميد الأدب العربى د. طه حسين فى بقرية تونة الجبل تبع مركز ملوى بمحافظة المنيا  فى صعيد مصر، .  الاستراحه  دى هديه ل طه حسين من من عالم الآثار د. سامى جبره و يقول د. طه حسين أنه استوحا أحداث الحكايه من حكايه حقيقية حصلت فى مركز مغاغه  فى المنيا فى وقت سابق.
 حصل الفيلم علا المرتبة 20 ضمن قائمة احسن 100 فيلم فى السينما  حسب استفتاء لنقاد سينمائيين ومثقفين قام به مهرجان دبى السينمائى الدولى فى 2013 فى الدورة العاشرة للمهرجان.

 اخراج 
هنرى بركات
 تأليف 
طه حسين

 سيناريو 
يوسف جوهر
وهنرى بركات
 بطولة 
احمد مظهر فاتن حمامه امينه رزق زهرة العلاعبد العليم خطاب رجاء الجداوى

 مزيكا 
اندريا رايدر
 تصوير 
وحيد فريد

 مصادر 

تصنيف:افلام هنرى بركات
تصنيف:سينما
تصنيف:سينما مصريه
تصنيف:فن مصرى
تصنيف:افلام 1959
تصنيف:افلام باللغه المصريه